KOMMISSIONENS FORSLAG ÆNDRING

Ændring 1

Forslag til beslutning Betragtning -1 (ny)

(-1) Med traktaten indføres unionsborgerskab, som er et supplement til det nationale statsborgerskab i medlemsstaterne og en vigtig faktor for styrkelse og sikring af den europæiske integrationsproces.

Ændring 2

Forslag til beslutning Betragtning -1 a (ny)

(-1a) Fremme af et aktivt medborgerskab er helt afgørende for en styrkelse af samhørigheden og udviklingen af demokratiet samt for Europas rolle i verden.

Ændring 3

Forslag til beslutning Betragtning -1 b (ny)

(-1b) Det europæiske år for frivilligt arbejde til fremme af aktivt medborgerskab vil understrege, at frivilligt arbejde er et nøgleeksempel på aktivt medborgerskab og demokrati, der er udtryk for europæiske værdier som solidaritet og ligebehandling og som sådan bidrager til en harmonisk udvikling af de europæiske samfund.

Ændring 4

Forslag til beslutning Betragtning 1

(1) Fællesskabet og medlemsstaterne bestræber sig på at fremme udviklingen af menneskelige ressourcer med henblik på at nå et højt beskæftigelsesniveau og bekæmpe social udelukkelse. (1) Fællesskabet og medlemsstaterne bestræber sig på at fremme udviklingen af menneskelige ressourcer med henblik på at nå et højt beskæftigelsesniveau og bekæmpe social udelukkelse gennem vedtagelse af foranstaltninger, der har til formål at øge viden, udvikle udveksling af oplysninger og bedste praksis, fremme innovative tilgange og evaluere erfaringer .

Ændring 5

Forslag til beslutning Betragtning 3

(3) Gennem frivilligt arbejde har man mulighed for at erhverve sig uformelle læringserfaringer , som både bidrager til udvikling af erhvervsrelevante kvalifikationer og kompetencer og er en vigtig indgang til aktiv deltagelse i samfundslivet. Det arbejde, der udføres af volontører i alle aldre, er af stor betydning for udviklingen af demokratiet, som er et af de grundlæggende principper for Den Europæiske Union, og det bidrager desuden til udviklingen af menneskelige ressourcer og til styrkelse af sammenhængskraften i samfundet . (3) Frivilligt arbejde udgør en værdifuld uformel læringserfaring , som fremmer udvikling af erhvervsrelevante og sociale kvalifikationer og kompetencer , bidrager til solidaritet og udgør en vigtig indgang til aktiv deltagelse i samfundslivet. Frivilligt arbejde fremmer og tilskynder til partnerskab og aktivt medborgerskab, som bringer europæiske værdier såsom solidaritet og ligebehandling i spil. Det arbejde, der udføres af volontører i alle aldre, er af stor betydning for udviklingen af demokratiet, navnlig deltagelsesdemokratiet, som er et af de grundlæggende principper for Den Europæiske Union, og for fremme af menneskerettighederne inden for og uden for Den Europæiske Union . Frivilligt arbejde kan potentielt bidrage til individets personlige udvikling og velfærd og til en harmonisk udvikling af de europæiske samfund, for så vidt angår solidaritet, social inddragelse og velstand . Frivilligt arbejde og volontøraktiviteter bør dog ikke være en erstatning for lønnet beskæftigelse, men volontørernes udgifter bør ikke desto mindre godtgøres på fyldestgørende vis.

Ændring 6

Forslag til beslutning Betragtning 3 a (ny)

(3a) Udtrykket »frivilligt arbejde« henviser til alle former for frivillige formelle, ikke-formelle, uformelle aktiviteter eller uddannelsesmæssige aktiviteter forbundet hermed, som en person påtager sig af egen fri vilje, efter eget valg og egen motivation og uden tanke for økonomisk vinding. Det er til gavn for den enkelte volontør, lokalsamfundene og samfundet som helhed. Det er også et forum for personer og sammenslutninger, som giver mulighed for at tage sig af menneskelige, sociale eller miljømæssige behov og problemer, navnlig i tilfælde hvor de bliver bedt om at håndtere nødsituationer, som kan involvere hele samfundet. Frivilligt arbejde udføres ofte til støtte for en almennyttig organisation eller lokalt baserede initiativer. Frivilligt arbejde træder ikke i stedet for professionelle betalte beskæftigelsesmuligheder, men tilfører samfundet værdi i kraft af dets sociale og kulturelle formål.

Ændring 7

Forslag til beslutning Betragtning 4

(4) I samfund under hastig forandring er der behov for at sikre , at de strukturer, der støtter frivilligt arbejde , fungerer effektivt, så flere mennesker får mulighed for at engagere sig i frivilligt arbejde . Det er derfor vigtigt at støtte »peer-learning« og udveksling af god praksis på fællesskabsplan. (4) I samfund under hastig forandring er der behov for at sikre effektiv støtte til og gennemførelse af foranstaltninger for frivilligt arbejde, så flere mennesker får mulighed for at engagere sig i det. Det er derfor vigtigt at støtte »peer-learning« og udveksling og udvikling af god praksis på fællesskabsplan og på nationalt, regionalt og lokalt plan, bl.a. ved at etablere effektive systemer for samarbejde og netværksdannelse mellem volontørorganisationerne og navnlig gennem oprettelse af en internetportal.

Ændring 8

Forslag til beslutning Betragtning 5

(5) På regeringskonferencen i 1997 vedtog man erklæring nr. 38 om frivilligt arbejde, der knyttedes som bilag til slutakten i Amsterdamtraktaten, og hvori konferencen anerkendte det betydelige bidrag, frivilligt arbejde yder til udviklingen af solidaritet i samfundet. (5) På regeringskonferencen i 1997 vedtog man erklæring nr. 38 om frivilligt arbejde, der knyttedes som bilag til slutakten i Amsterdamtraktaten, og hvori konferencen anerkendte det betydelige bidrag, frivilligt arbejde yder til udviklingen af solidaritet i samfundet, og opfordrede til, at unge såvel som ældre skulle deltage i frivilligt arbejde .

Ændring 9

Forslag til beslutning Betragtning 12

(12) Frivilligt arbejde indgår i adskillige fællesskabsprogrammer, som sætter fokus på volontørernes mobilitet , som for eksempel den europæiske volontørtjeneste under programmet »Aktive Unge«, programmet for livslang læring og programmet »Europa for Borgerne«. (12) Frivilligt arbejde indgår i adskillige fællesskabsprogrammer og netværk , som sætter fokus på mobiliteten i det frivillige arbejde for folk i alle aldre , som for eksempel den europæiske volontørtjeneste under programmet »Aktive Unge«, programmet for livslang læring og programmet »Europa for Borgerne«. I kraft af sin horisontale karakter vil det frivillige arbejde skabe synergi mellem disse programmer.

Ændring 10

Forslag til beslutning Betragtning 12 a (ny)

(12a) Frivilligt arbejde er en grundlæggende del af aktivt medborgerskab, som giver næring til civilsamfundet og styrker solidariteten.

Ændring 11

Forslag til beslutning Betragtning 13

(13) Der findes en lang række volontøraktiviteter i Europa, som bør bevares og videreudvikles. (13) Der findes en lang række volontøraktiviteter og en lang tradition herfor i Europa, som bør beskyttes og videreudvikles , bl.a. gennem oprettelsen af et grænseoverskridende netværk af volontørorganisationer i de forskellige medlemsstater, som kan skabe en permanent platform for udveksling af erfaringer og bedste praksis.

Ændring 12

Forslag til beslutning Betragtning 13 a (ny)

(13a) Det europæiske år for frivilligt arbejde bør være en anledning til at opfordre medlemsstaterne til at skabe retssikkerhed for volontørerne med hensyn til deres retlige status.

Ændring 13

Forslag til beslutning Betragtning 13 b (ny)

(13b) EU har en væsentlig rolle at spille med hensyn til at fremme, udvikle og støtte frivilligt arbejde overalt i Unionen. Det er imidlertid vigtigt at anerkende og respektere forskelligheden af det frivillige arbejde i de enkelte medlemsstater.

Ændring 14

Forslag til beslutning Betragtning 14

(14) Frivilligt arbejde kan bidrage til en harmonisk udvikling af de europæiske samfund. Frivilligt arbejde giver rige muligheder for ikke-formel læring, der forbedrer volontørernes faglige kvalifikationer og kompetencer, bidrager til deres beskæftigelsesegnethed og solidaritetsfølelse, udvikler deres sociale færdigheder og gør det lettere for dem at blive integreret i samfundet og tage aktivt del i samfundslivet. (14) Frivilligt arbejde kan bidrage til en harmonisk udvikling af de europæiske samfund , fremme social inddragelse og socialt velvære, bekæmpe racisme og fordomme samt bidrage til dialog på tværs af kulturer og religioner .

Ændring 15

Forslag til beslutning Betragtning 14 a (ny)

(14a) Alle mennesker bør have mulighed for at udføre frivilligt arbejde. Med henblik på at fremme personlig udvikling og deltagelse bør asylansøgere, flygtninge og lovligt fastboende indvandrere i stigende grad have mulighed for at spille en rolle i frivilligt arbejde, navnlig når de ikke har mulighed for at udføre lønarbejde.

Ændring 16

Forslag til beslutning Betragtning 14 b (ny)

(14b) Frivilligt arbejde udgør en værdifuld ikke-formel læringserfaring, som øger faglige kvalifikationer og kompetencer og dermed bidrager til at øge den pågældende persons beskæftigelsesegnethed ved at fremme reintegrationen på arbejdsmarkedet, udvikler personens sociale færdigheder og bidrager til individets personlige udvikling og velvære.

Ændring 17

Forslag til beslutning Betragtning 14 c (ny)

(14c) Frivilligt arbejde kan bidrage til at bekæmpe fattigdom og opnå social og økonomisk udvikling gennem initiativer, der gennemføres inden for EU eller i tredjelande.

Ændring 18

Forslag til beslutning Betragtning 14 d (ny)

(14d) Som en del af deres strategi for socialt ansvar kan arbejdsgiverne støtte og tilskynde til frivilligt arbejde.

Ændring 19

Forslag til beslutning Betragtning 15

(15) På trods af dette er det frivillige arbejdes iboende potentiale endnu ikke fuldt ud udnyttet. Et europæisk år for frivilligt arbejde vil gøre det muligt at demonstrere i en europæisk kontekst, at deltagelse i frivilligt arbejde øger borgernes interesse for at tage aktivt del i samfundslivet. Det vil få borgerne til at føle sig knyttet til og engageret i samfundet på alle niveauer – på lokalt, regionalt og nationalt plan og på fællesskabsplan. (15) På trods af dette er det frivillige arbejdes iboende potentiale endnu ikke fuldt ud udnyttet. Desuden har der hidtil ikke været nogen formel anerkendelse af det arbejde, der udføres af folk, som udfører frivilligt arbejde i deres fritid. Et europæisk år for frivilligt arbejde vil derfor gøre det muligt at demonstrere i en europæisk kontekst, at deltagelse i frivilligt arbejde øger borgernes interesse for at tage aktivt del i samfundslivet. Det kan bidrage til at få borgerne til at føle sig knyttet til og engageret i samfundet på alle niveauer – på lokalt, regionalt og nationalt plan og på fællesskabsplan – og tilskynde medlemsstaterne til at bekæmpe forskelsbehandling, således at det bliver muligt for udenlandske statsborgere, herunder asylansøgere, i hver enkelt medlemsstat at udføre frivilligt arbejde for almennyttige organisationer eller ulønnet arbejde .

Ændring 20

Forslag til beslutning Betragtning 15 a (ny)

(15a) Medlemsstaterne bør tilskyndes til at minimere de bureaukratiske begrænsninger, som forhindrer volontørerne i at udføre frivilligt arbejde.

Ændring 21

Forslag til beslutning Betragtning 15 b (ny)

(15b) Det europæiske år for frivilligt arbejde bør understrege betydningen af frivilligt arbejde og samtidig minde medlemsstaterne om, at det ikke bør anvendes hverken til at dække basale behov, der normalt dækkes gennem sociale tjenesteydelser eller som erstatning for de offentlige myndigheders foranstaltninger.

Ændring 22

Forslag til beslutning Betragtning 16

(16) 2011 er tiåret for De Forenede Nationers internationale volontørår 2001. (16) Den 5. december er den internationale dag for frivilligt arbejde og 2011 er tiåret for De Forenede Nationers internationale volontørår 2001.

Ændring 23

Forslag til beslutning Betragtning 16 a (ny)

(16a) Ud over det sociale aspekt har frivilligt arbejde økonomisk værdi og yder et væsentligt bidrag til samfundsøkonomien.

Ændring 24

Forslag til beslutning Betragtning 16 b (ny)

(16b) Frivilligt arbejde spiller en væsentlig rolle for miljø- og civilbeskyttelse, og det er nødvendigt at anerkende og støtte dette bidrag på alle områder, navnlig i EU's nye demokratier.

Ændring 25

Forslag til beslutning Betragtning 16 c (ny)

(16c) Anerkendelsen af frivilligt arbejde som en formålstjenlig aktivitet, hvorigennem der kan opnås kompetencer og kvalifikationer, f.eks. gennem YOUTHPASS med en forbindelse til EUROPASS, vil sikre, at frivilligt arbejde ikke betragtes som et alternativ til formel uddannelse, men som et supplement, og vil desuden fremme volontørernes mobilitet.

Ændring 26

Forslag til beslutning Betragtning 16 d (ny)

(16d) Anerkendelsen af volontørernes tidsforbrug som modydelse for økonomisk støtte (bidrag i form af naturalydelser) i EU-projekter og nationale projekter ville være en håndgribelig anerkendelse af værdien af den frivillige indsats og ville gøre det nemmere for volontørorganisationerne at gennemføre deres aktiviteter.

Ændring 27

Forslag til beslutning Artikel 1

År 2011 erklæres for »det europæiske år for frivilligt arbejde« (i det følgende benævnt »det europæiske år«). År 2011 erklæres for »det europæiske år for frivilligt arbejde til fremme af aktivt medborgerskab « (i det følgende benævnt »det europæiske år«). (Denne ændring vedrører hele teksten. Der foretages tekniske rettelser i hele teksten.)

Ændring 28

Forslag til beslutning Artikel 2 – stk. 1

Det overordnede mål med det europæiske år er – hovedsageligt gennem udveksling af erfaringer og god praksis – at fremme og støtte medlemsstaternes, de regionale og lokale myndigheders og civilsamfundets indsats for at skabe betingelser, der gør frivilligt arbejde mere attraktivt i Den Europæiske Union. Det overordnede mål med det europæiske år er – hovedsageligt gennem udveksling af erfaringer og god praksis samt støtte til innovative tilgange og evaluering af erfaringer – at fremme og støtte EU's , medlemsstaternes og de regionale og lokale myndigheders indsats for at skabe betingelser for civilsamfundet , der gør frivilligt arbejde mere attraktivt i Den Europæiske Union , samt at øge synligheden og påpege vigtigheden af det frivillige arbejde i Den Europæiske Union .

Ændring 29

Forslag til beslutning Artikel 2 – stk. 2 – nr. 1

1. Skabelse af et volontørfremmende klima i Fællesskabet – Frivilligt arbejde skal inddrages som en uadskillelig del af indsatsen for at tilskynde borgerne til at tage aktivt del i samfundslivet og i mellemfolkelige aktiviteter i fællesskabssammenhæng. 1. Skabelse af et volontørfremmende klima i Fællesskabet – Frivilligt arbejde skal inddrages som en uadskillelig del af indsatsen for at tilskynde borgerne til at tage aktivt del i samfundslivet samt fremme partnerskab og mellemfolkelige aktiviteter i fællesskabssammenhæng.

Ændring 30

Forslag til beslutning Artikel 2 – stk. 2 – nr. 2

2. Styrkelse af volontørorganisationerne og højnelse af kvaliteten af volontørernes indsats – Det skal være lettere at komme til at deltage i frivilligt arbejde , og der skal tilskyndes til etablering af netværk, mobilitet, samarbejde og synergi mellem volontørorganisationer og andre sektorer i fællesskabssammenhæng. 2. Styrkelse af volontørorganisationerne , for så vidt angår deres mål, prioriteringer og uafhængighed, og højnelse af kvaliteten af volontørernes indsats – Frivilligt arbejde og volontørorganisationernes adgang til tilstrækkelig og varig finansiering bør fremmes ved at tilskynde til etablering af netværk, mobilitet, samarbejde og synergi mellem volontørorganisationer og andre almennyttige sektorer i fællesskabssammenhæng, ved at tilskynde til initiativer rettet mod nødsituationer, hvor mennesker eller miljø er i fare, både med hensyn til at forebygge og håndtere sådanne situationer og med hensyn til at uddanne volontørerne ordentligt til at stå over for nødstilfælde og tackle dem på en effektiv måde, og ved at give volontørerne mulighed for at arbejde langsigtet. Den pligt, som volontørorganisationerne har til at drage omsorg for deres volontører, bør fastslås ved lov og omfatte tilstrækkelig beskyttelse i form af forsikrings-, sundheds- og sikkerhedsforanstaltninger og uddannelsesaktiviteter.

Ændring 31

Forslag til beslutning Artikel 2 – stk. 2 – nr. 3

3. Belønning for og anerkendelse af volontøraktiviteter – Der tilskyndes til, at der indføres passende incitamenter for personer, virksomheder og volontørorganisationer, og til, at politikerne, civilsamfundsorganisationerne og arbejdsgiverne mere systematisk anerkender de kompetencer og kvalifikationer, som volontørerne tilegner sig gennem deres frivillige arbejde. 3. Belønning for og anerkendelse af volontøraktiviteter – Der tilskyndes til, at der indføres passende incitamenter for personer, virksomheder og volontørorganisationer – bl.a. en effektiv sikring af volontørernes helbreds- og sikkerhedsmæssige dækning ved oprettelse af en individuel ulykkes- og ansvarsforsikring i perioder, hvor de udfører frivilligt arbejde, samt en egentlig anerkendelse af de opnåede kompetencer ved en validering af erfaring og eksamensbeviser i forbindelse med uddannelsesforløb og jobsøgning – og til, at politikerne, civilsamfundsorganisationerne og arbejdsgiverne mere systematisk anerkender de kompetencer og kvalifikationer, som volontørerne tilegner sig gennem deres frivillige arbejde.

Ændring 32

Forslag til beslutning Artikel 2 – stk. 2 – nr. 3 a (nyt)

3a. Tilskyndelse til international og europæisk solidaritet ved at fremme indsatsen for fred, Nord-Syd-samarbejdet, miljøbeskyttelse samt anerkendelse af en social økonomi baseret på solidaritet via frivilligt arbejde.

Ændring 33

Forslag til beslutning Artikel 2 – stk. 2 – nr. 4

4. Styrkelse af bevidstheden om værdien og betydningen af frivilligt arbejde – Det er nødvendigt generelt at øge bevidstheden om det frivillige arbejdes betydning som udtryk for borgernes deltagelse i samfundslivet og bidrag til forhold af almen interesse for alle medlemsstater, for eksempel harmonisk samfundsudvikling og økonomisk sammenhængskraft. 4. Styrkelse af bevidstheden om værdien og betydningen af frivilligt arbejde – Det er nødvendigt generelt at øge bevidstheden om det frivillige arbejdes betydning som udtryk for borgernes deltagelse i samfundslivet og bidrag til forhold af almen interesse for alle medlemsstater, for eksempel harmonisk samfundsudvikling og økonomisk og social sammenhængskraft, samt at fremme frivilligt arbejde med henblik på at gøre det mere attraktivt for borgerne, således at de får mulighed for at deltage i medborgeraktiviteter .

Ændring 34

Forslag til beslutning Artikel 2 – stk. 2 – nr. 4 a (nyt)

4a. Udarbejdelse af en hvidbog om frivilligt arbejde – Skabelse af et volontørfremmende klima i EU.

Ændring 35

Forslag til beslutning Artikel 2– stk. 2 – nr. 4 b (nyt)

4b. Støtte anerkendelsen af succeshistorier i forbindelse med frivilligt arbejde, såvel i medlemsstaterne som mellem dem, med henblik på at sikre, at god praksis og vellykkede volontørstrategier nemt kan udbredes til hele Den Europæiske Union.

Ændring 36

Forslag til beslutning Artikel 3 – stk. 1

1. De foranstaltninger, der iværksættes for at nå de i artikel 2 opstillede mål, skal på såvel på fællesskabsplan som på nationalt, regionalt og lokalt plan omfatte følgende initiativer, som er forbundet med målene for det europæiske år: 1. De foranstaltninger, der iværksættes for at nå de i artikel 2 opstillede mål, skal på såvel på fællesskabsplan som på nationalt, regionalt og lokalt plan omfatte følgende initiativer, som er forbundet med målene for det europæiske år:

— udveksling af erfaringer og god praksis — udveksling af erfaringer og god praksis , især gennem effektive samarbejdsordninger og netværk mellem frivillige organisationer

— formidling af resultater af undersøgelser og forskning

— konferencer, arrangementer og initiativer, der har til formål at skabe debat og øge bevidstheden om vigtigheden og værdien af frivilligt arbejde og hylde volontørernes indsats — konferencer, arrangementer og initiativer, der har til formål at skabe dialog, innovative tilgange og evaluering af erfaringer. Øge bevidstheden om vigtigheden og værdien af frivilligt arbejde og fremme tværnationale netværk med henblik på aktiv debat

— oplysnings- og pr-kampagner til formidling af særlige budskaber. — oplysnings- og pr-kampagner til formidling af særlige budskaber , bl.a. gennem brug af de nye medier og oprettelse af en europæisk portal til dette formål

— oprettelse af en europæisk online-database over aktører, organisationer og interesserede parter, der er aktive inden for et givent volontørområde, indeholdende såvel deres afsluttede og igangværende projekter som deres fremtidige initiativer, med henblik på bedre netværksdannelse og kommunikation imellem dem

— at fremme anvendelsen af volontørernes tid som modydelse for økonomisk støtte i EU-projekter.

Ændring 37

Forslag til beslutning Artikel 4 – stk. 2

Hver medlemsstat drager omsorg for, at en bred vifte af interesserede parter på nationalt, regionalt og lokalt plan inddrages i føromtalte organ. Hver medlemsstat drager omsorg for, at en bred vifte af interesserede parter på nationalt, regionalt og lokalt plan inddrages i føromtalte organ , navnlig når det nationale arbejdsprogram og den eller de nationale foranstaltning(er) for hele det europæiske år udarbejdes . De forventede nødvendige bevillinger i forbindelse med opfyldelsen af målene for det europæiske år tildeles de civilsamfundsorganisationer, som er direkte involveret i frivilligt arbejde. Der skal navnlig i hvert nationalt program sættes fokus på forenkling af de administrative procedurer, bl.a. ved at lette adgangen til økonomisk støtte for små foreninger med begrænsede ressourcer.

Ændring 38

Forslag til beslutning Artikel 5 – stk. 4

Medlemsstaterne, Europa-Parlamentet, Det Europæiske Økonomiske og Sociale Udvalg og Regionsudvalget inddrages i aktiviteterne. Medlemsstaterne, Europa-Parlamentet, Det Europæiske Økonomiske og Sociale Udvalg og Regionsudvalget inddrages nøje i aktiviteterne med henblik på at opnå den merværdi, som en udveksling af bedste praksis på fællesskabsplan, herunder EU-institutionerne imellem, medfører.

Ændring 39

Forslag til beslutning Artikel 7 – stk. 1

1. Budgettet til gennemførelsen af denne beslutning i perioden fra 1. januar 2011 til 31. december 2011 er på 6 000 000 EUR . 1. Budgettet til gennemførelsen af denne beslutning i perioden fra 1. januar 2011 til 31. december 2011 er på 10 000 000 EUR .

Ændring 40

Forslag til beslutning Artikel 7 – stk. 2

2. De årlige bevillinger godkendes af budgetmyndigheden inden for den finansielle ramme. 2. De årlige bevillinger godkendes af budgetmyndigheden inden for den finansielle ramme , uden at finansieringen til andre programmer eller aktiviteter under underområde 3b undergraves .

Ændring 41

Forslag til beslutning Artikel 8

Kommissionen kan i forbindelse med det europæiske år samarbejde med relevante internationale organisationer, navnlig De Forenede Nationer og Europarådet, for at sikre synligheden af Fællesskabets deltagelse. Kommissionen kan i forbindelse med det europæiske år samarbejde med relevante internationale organisationer, navnlig De Forenede Nationer og Europarådet, for at sikre synligheden af Fællesskabets deltagelse samt træffe foranstaltninger med henblik på at stimulere andre internationale organisationer til at styrke dimensionen af frivilligt arbejde på globalt plan . I samarbejde med disse organisationer fremmer Kommissionen programmer for internationalt frivilligt arbejde med henblik på at tilskynde til udveksling af bedste praksis vedrørende frivilligt arbejde i tredjelande.

Ændring 42

Forslag til beslutning Artikel 9

Kommissionen sørger i samarbejde med medlemsstaterne for, at der er sammenhæng mellem foranstaltningerne i denne beslutning og andre foranstaltninger og initiativer , der bidrager til at virkeliggøre målene for det europæiske år på fællesskabsplan såvel som på nationalt og regionalt plan. Kommissionen sørger i samarbejde med medlemsstaterne for, at der er sammenhæng og komplementaritet mellem foranstaltningerne i denne beslutning og andre programmer og tiltag, der bidrager til at virkeliggøre målene for det europæiske år på fællesskabsplan såvel som på nationalt og regionalt plan.

Ændring 43

Forslag til beslutning Bilag – del A – punkt 1

1. Oplysnings- og pr-kampagner, der omfatter følgende: 1. Oplysnings- og pr-kampagner, der omfatter følgende:

— højtprofilerede arrangementer og fora for udveksling af erfaring og god praksis — højtprofilerede arrangementer og fora for udveksling af erfaring og god praksis , med prioritet til venskabs- og mobilitetsprogrammer og med deltagelse af europæiske organisationer eller organer, som er aktive inden for frivilligt arbejde, repræsentanter for arbejdsgiverorganisationer og fagforeninger, Europa-Parlamentet, Det Europæiske Økonomiske og Sociale Udvalg og Regionsudvalget.

— konkurrencer med eller uden priser

— samarbejde med den private sektor, radio- og tv-selskaber og andre medier om formidlingen af oplysninger om det europæiske år for frivilligt arbejde — samarbejde med den private sektor, radio- og tv-selskaber og andre medier om formidlingen af oplysninger om frivilligt arbejde og det europæiske år

— udarbejdelse af materiale og redskaber for medierne, som er tilgængelige i hele Fællesskabet, og som har til formål at stimulere offentlighedens interesse — udarbejdelse af materiale og redskaber for medierne, som er tilgængelige i hele Fællesskabet, og som har til formål at stimulere offentlighedens interesse

— foranstaltninger, som har til formål at udbrede kendskabet til resultaterne og øge synligheden af fællesskabsprogrammer, -foranstaltninger og -initiativer, der bidrager til at nå målene for det europæiske år for frivilligt arbejde — foranstaltninger, som har til formål at udbrede kendskabet til resultaterne og øge synligheden af fællesskabsprogrammer, -foranstaltninger og -initiativer, der bidrager til at nå målene for det europæiske år

— etablering af et informationswebsted på Europa, bl.a. med en portal for iværksættere af projekter vedrørende frivilligt arbejde, med det formål at guide dem gennem Fællesskabets forskellige programmer og initiativer. — etablering af et informationswebsted om Europa, bl.a. med en portal for iværksættere af projekter vedrørende frivilligt arbejde , som skal være en permanent platform for interaktivt samarbejde mellem forskellige aktører, med det formål at guide dem gennem Fællesskabets forskellige programmer og initiativer

— tydeliggørelse af det frivillige arbejdes bidrag til nationalindkomsten og dets indvirkning på samfundet ved tilføjelse af frivilligt arbejde som en særlig kategori i Eurostats statistiske beregninger, udfærdigelse af satellitregnskaber for almennyttige organisationer, medtagelse af ulønnet frivilligt arbejde i disse beregninger samt udbredelse af kendskabet til den internationale dag for frivilligt arbejde, som blev anerkendt af FN i 1985 og siden da fejres den 5. december hvert år .

Ændring 44

Forslag til beslutning Bilag – del A – punkt 2 – led 1

— undersøgelser og rapporter på fællesskabsplan med henblik på at evaluere og rapportere om det europæiske år for frivilligt arbejde, nærmere bestemt forberedelsen af året , dets effektivitet og virkninger og den langsigtede overvågning af året . — undersøgelser og rapporter på fællesskabsplan med henblik på at evaluere og rapportere om det europæiske år for frivilligt arbejde, nærmere bestemt forberedelsen af det europæiske år , dets effektivitet og virkninger og lægge fundamenterne for den langsigtede overvågning heraf og opfølgning herpå .

Ændring 45

Forslag til beslutning Bilag – del C – punkt 1

Hvert nationalt koordineringsorgan indsender en enkelt ansøgning om fællesskabsstøtte. Støtteansøgningen skal indeholde en beskrivelse af koordineringsorganets arbejdsprogram eller den foranstaltning , der ansøges om støtte til med henblik på at fremme det europæiske år. Ansøgningen om støtte skal være ledsaget af et detaljeret budget med oplysning om de samlede udgifter til de initiativer eller det arbejdsprogram, der søges om støtte til, samt om størrelsen af det beløb, koordineringsorganet selv tilvejebringer, og om, hvorfra disse midler kommer. Kommissionen kan yde støtte til dækning af op til 80 % af de samlede udgifter. Hvert nationalt koordineringsorgan indsender en enkelt ansøgning om fællesskabsstøtte. Støtteansøgningen skal indeholde en beskrivelse – der udarbejdes på grundlag af løbende høringer af volontørorganisationer – af koordineringsorganets prioriteringer og arbejdsprogram eller den eller de foranstaltninger , der ansøges om støtte til og skal fremme det europæiske år. Ansøgningen om støtte skal være ledsaget af et detaljeret budget med oplysning om de samlede udgifter til den eller de foranstaltninger eller det arbejdsprogram, der søges om støtte til, samt om størrelsen af det beløb, koordineringsorganet selv tilvejebringer, og om, hvorfra disse midler kommer. Kommissionen kan yde støtte til dækning af op til 80 % af de samlede udgifter. Det bør være muligt for volontørorganisationerne at yde deres bidrag i form af naturalydelser i de medlemsstater, hvor dette er i overensstemmelse med den lovgivningsmæssige ramme.

Ændring 46

Forslag til beslutning Bilag – del C – punkt 2

Kommissionen fastsætter de vejledende støttebeløb for hvert nationalt koordineringsorgan og den endelige ansøgningsfrist. Kriterierne bør tage højde for befolkningens størrelse og leveomkostningerne, og der bør være et fast minimumsbeløb pr. medlemsstat for at garantere et vist aktivitetsniveau. (Vedrører ikke den danske tekst).

Ændring 47

Forslag til beslutning Bilag – del C – punkt 4

Arbejdsprogrammet/foranstaltningerne skal omfatte: Arbejdsprogrammet/foranstaltningerne skal omfatte:

a) møder og arrangementer i forbindelse med målene for det europæiske år, herunder nationale arrangementer for at lancere og fremme det europæiske år, skabe en katalysatoreffekt og tilvejebringe et åbent rum for debat om konkrete initiativer a) møder og arrangementer i forbindelse med målene for det europæiske år, herunder nationale arrangementer for at lancere og fremme det europæiske år, skabe en katalysatoreffekt og tilvejebringe et åbent rum for debat om konkrete initiativer

b) seminarer for gensidig læring på nationalt, regionalt og lokalt plan b) konferencer og tematiske seminarer på nationalt, regionalt og lokalt plan , der giver mulighed for »peer-learning« og udveksling af god praksis

c) informations- , uddannelses- og pr-kampagner på nationalt, regionalt og lokalt plan, herunder tilrettelæggelse af konkurrencer og prisuddelinger c) information , forskningsaktiviteter og dertil hørende undersøgelser , uddannelses- og pr-kampagner på nationalt, regionalt og lokalt plan